text: Se video: 180 brandmænd gennem Agerskov
  13 september 2014 kl. 15.38
  Sønderjysk Frivillige Brandværnsforbund holdt årsmøde lørdag i Agerskov, der kan fejre 75 års jubilæum. Det gav anledning til en festmarch gennem byen.
  Brandværnet i Agerskov har været her i 75 år, og nogle af de frivillige brandmænd har været med så længe, at det er på tide at hænge brandmandstøjet på krogen for sidste gang. Det kræver hvervning af nye kræfter.
  - I løbet af et par år vil der være en naturlig afgang, derfor er det vigtigt at vi allerede nu får kørt nogle yngre kræfter i stilling, siger regional konsulent i Beredskabsforbundet, Torben Jensen til TV SYD.
  Lørdag var det ikke svært at finde brandfolk. 180 af dem deltog i festlighederne, hvor Rinkenæs Frivillige Brandværnsorkester gik i front til festmarch gennem byen, der sluttede på brandstationen.
  
  Se brandmændene går igennem Agerskov (Varighed 23 sek.)
  
  